ประกาศจุฬาราชมนตรี เรื่อง การถวายพระพรชัยมงคล
ประกาศจุฬาราชมนตรีเรื่อง การถวายพระพรชัยมงคลสมเด็จพระเจ้าอยู่หัว มหาวชิราลงกรณ บดินทรเทพยวรางกูร ตามที่นายพรเพชร วิชิตชลชัย ประธานสภานิติบัญญัติแห่งชาติ (สนช.) กราบบังคมทูลอัญเชิญ สมเด็จพระบรมโอรสาธิราช เจ้าฟ้ามหาวชิราลงกรณ์ สยามมกุฎราชกุมาร เสด็จฯขึ้นทรงราชย์ สืบราชสันตติวงศ์ และพระองค์ทรงมีพระราชดำรัสตอบรับการขึ้นทรงราชย์เป็น สมเด็จพระเจ้าอยู่หัว มหาวชิราลงกรณ บดินทรเทพยวรางกูร นั้น ในการนี้ จุฬาราชมนตรีเห็นสมควรให้พสกนิกรชาวไทยมุสลิมได้แสดงความจงรักภักดีต่อสมเด็จพระเจ้าอยู่หัว มหาวชิราลงกรณ บดินทรเทพยวรางกูร จึงขอให้ประธานกรรมการอิสลามประจำจังหวัดทั่วราชอาณาจักร แจ้งให้อิหม่ามทุกมัสยิดนำสัปปุรุษ ร่วมถวายพระพรชัยมงคลขอให้พระองค์ทรงพระเจริญยิ่งยืนนาน เป็นมิ่งขวัญแก่พสกนิกรชาวไทยทุกหมู่เหล่า ในวันศุกร์ที่ 2 มกราคม พ.ศ.2559 เวลาหลังละหมาดวันศุกร์ โดยพร้อมเพรียงกันประกาศ ณ วันที่ 1 ธันวาคม 2559 (นายอาศิส พิทักษ์คุมพล)จุฬาราชมนตรี
ประกาศจุฬาราชมนตรี เรื่อง การถวายพระพรชัยมงคล สมเด็จพระเจ้าอยู่หัว มหาวชิราลงกรณ บดินทรเทพยวรางกูร